امہات الامہ
امہات الامہ ڈپٹی نذیر احمد دہلوی کی کتاب ہے جو انھوں نے پادری معظم احمد شاہ شائق کی کتاب امہات المومنین کے رد میں لکھی تھی ڈپٹی صاحب کی زندگی کی یہ آخری تصنیف ہے احمد شاہ شائق نے مذکورہ کتاب میں پیغمبر اسلام محمد بن عبد اللہ کی زوجات امہات المومنین کے سیاق میں ان کے کردار کا جائزہ لینے کی کوشش کی تھی اور اسے سنہ ء میں شائع کیا ڈپٹی نذیر نے امہات الامہ میں اسی کتاب کا مفصل جائزہ لیا ہے اور تعقلی تنقید کی روشنی میں مسیحی پادری کے اعتراضات کے معقول جوابات بھی دیے ہیں تاہم ڈپٹی صاحب سے اس کتاب کی تصنیف کے دوران میں یہ چوک ہو گئی تھی کہ انھوں نے بعض جگہوں پر مسلمانوں کی مقدس ہستیوں کے ناموں کے ساتھ ضروری القاب نہیں لکھے اور بعض فقرے ایسے درج کر دیے جو گوکہ لسانی اعتبار سے درست تھے لیکن انھیں ان ہستیوں کی شان میں ہتک آمیز سمجھا گیا چنانچہ اس کتاب کے منظر عام پر آنے کے بعد دہلی کے مسلمانوں میں شورش برپا ہوئی کچھ عرصے بعد دہلی میں تحریک ندوۃ العلماء کا ایک جلسہ منعقد ہوا جس میں سر عام اس کتاب کے بیشتر نسخوں کو جلا کر خاکستر کر دیا گیا